open-index/open-wikipedia-markdown huggingface dataset:
Muumit ja Taikurin hattu

**Muumit ja Taikurin hattu** on vuonna 1997 julkaistu kolmas Muumi-tietokonepeli. Peli on grafiikaltaan paljon edellisiä muumipelejä kehittyneempi ja monimutkaisempi. Pelissä Muumihahmot puhuvat, ja Muumipappaa, Piisamirottaa, Taikuria sekä Mörköä lukuun ottamatta hahmojen suomenkielisinä ääninä on *[[Muumilaakson tarinoita|Muumilaakson tarinoista]]* tutut äänet.

Taikuri on pulassa, sillä Kuningasrubiini on jälleen kadoksissa. Peli on vapaamuotoinen jatko Tove Janssonin *[[Taikurin hattu]]* -kirjalle. Pelin alussa kertoja kertoo Taikurin – sen jälkeen kun hän sai kuningasrubiinin Tiuhtin ja Viuhtin toivomuksen avulla – törmänneen matkalla pyrstötähteen. Hän selvisi muutamalla mustelmalla, mutta rubiini särkyi ympäri Muumilaaksoa yhdeksäksi palaseksi, ja tämän jälkeen Taikuri on ollut allapäin. Taikurin hattu kuitenkin tietää, että Muumilaakson asukkaat ovat löytäneet kaikki palaset, ja hattu on valmis kokoamaan pelaajan avustuksella rubiininpalaset kokoon erilaisissa tehtävissä ympäri Muumilaaksoa, josta palkkiona saa yhden rubiinin palasen per tehtävä.

Pelaaja auttaa taikuria tekemällä salaiset tehtävät, joiden avulla Kuningasrubiini saadaan takaisin. Rubiini on hajonnut yhdeksäksi palaksi ympäri Muumilaaksoa, ja laakson asukkaat ovat piilottaneet kukin löytämänsä kappaleen. He luovuttavat palasensa tehtävien ratkaisuja vastaan. Kun kaikki yhdeksän palasta ovat koossa Taikurin hatussa, ne yhdistyvät jälleen kokonaiseksi. Pelaajan oppaina toimivat Muumipeikko ja Niiskuneiti. Hauskat tehtävät opettavat muun muassa kellonajat, kasvien, marjojen ja jalokivien nimiä, aakkoset, sävelasteikon ja paljon muuta.

## Ääninäyttelijät

### Suomenkieliset äänet

## Tehtävät
* Muutetaan Vilijonkan talo mopin avulla viidakoksi, jossa sen jälkeen pitää ottaa kiinni kymmenen apinaa.
* Kerätään Muumipeikon ja Niiskuneidin kanssa Hemulin kadonneet kasvit.
* Tehdään Hattivattien saarella taikasauvojen avulla sähköistä taidetta ja näin saadaan taivas selkeäksi.
* Autetaan uimahuoneella Muumipappaa muistelmien teossa. (tapahtumat pohjautuvat *[[Muumipapan urotyöt]]* -kirjaan)
* Opitaan Piisamirotan kanssa kellonaikoja ja onnenpyörällä jalokivien nimiä.
* Koristellaan Pikku Myyn kanssa kakku Muumitalon keittiössä.
* Kootaan Muumipapan sanakirja (jonka Nipsu heitti hattuun olettaen, että siitä tulisi kultaa ja jalokiviä) keräämällä kirjaimet, jotka ensin olivat hatusta tulleita ötököitä.
* Opitaan Tiuhdin ja Viuhdin kanssa marjojen nimiä.
* Opitaan Nuuskamuikkusen teltassa sävelasteikko ja soitetaan "musikordilla" kappale.

Edellisten pelien tapaan esineiden painaminen hiiren kohdistimella saa aikaan jotain, mutta vain muutamassa kohdassa. Muumitalon vieressä olevasta kristallipallosta kertoja kertoo erilaisista Muumilaakson asukkaista, kuten Möröstä ja hattivateista.

Pelin alkuvalikosta voi valita, meneekö Taikurin vuorelle kuuntelemaan tarinaa kuningasrubiinista, meneekö suoraan Muumilaaksoon, lukeeko Muumien luojasta, Tove Janssonista, vai lopettaako pelin.
Mielipuoli kyttä

**Mielipuoli kyttä** (*Maniac Cop*) on vuonna 1988 ensi-iltansa saanut toiminnallinen kauhuelokuva, jonka ohjasi William Lustig ja pääosassa on Tom Atkins.

Elokuva lähtee käyntiin siitä kun kaksi rikollista yrittää ryöstää erään naisen. Nainen pääsee pakenemaan ja rikolliset lähtevät naisen perään. Nainen juoksee suoraan erään poliisin luokse ja kaksikko on jo pakenemassa. Mutta yllättäen suurikokoinen poliisi tappaakin avuttoman naisraukan. Kukaan ei usko kahden rikollisen kertomusta, kunnes alkaa tapahtua lisää murhia.

## Näyttelijät

## Vastaanotto
*[[Video-opas|Video-oppaassa]]* vuodelta 1994 Kari Salminen antoi elokuvalle kaksi tähteä viidestä, mikä vastaa sanallista arviota ”keskinkertainen”. Hän luonnehti sitä kekseliääksi mutta armottoman väkivaltaiseksi eksploitaatioelokuvaksi, jonka huumori on melkein yhtä sairasta kuin suurkaupungin yöelämä. *VideoHound's Golden Movie Retrieverin* mielestä se on pienen budjetin slasher, joka väsähtää turhan monessa kohdassa.

## Jatko-osat
Elokuva sai kaksi jatko-osaa, *Mielipuoli kyttä 2* (1990) ja *Mielipuoli kyttä 3* (1992).

## Lähteet
Suvullinen lisääntyminen

**Suvullinen lisääntyminen** tarkoittaa lisääntymistä sukusolujen avulla, toisin kuin esimerkiksi suoralla solunjakautumisella tai itiöiden kautta. Suvullisen lisääntymisen etuna on, että se lisää perimän monimuotoisuutta. Se koostuu sukusolujen jakautumisesta ja hedelmöittymisestä.

Ei tarkkaan tiedetä, miten suvullinen lisääntyminen kehittyi, ja sen jatkuva säilyminenkin on jonkinasteinen tieteellinen arvoitus, sillä partenogeneesiä voitaisiin ensisilmäyksellä pitää edullisempana. Kokeissa on kuitenkin voitu osoittaa, että vaikeissa olosuhteissa suvullinen lisääntyminen tuottaa sopeutumia partenogeneesiä nopeammin.

Erään tutkimuksen mukaan suvullinen lisääntyminen on saattanut kehittyä klonaalisesti tarttuvan syövän vastustamiseksi. Suvullinen lisääntyminen kun tuottaa lajiyksilöihin geneettistä vaihtelua.

## Katso myös
* Suvuton lisääntyminen
* Sukupuoli
* Itsehedelmöitys
* Kasvien lisääntyminen

## Lähteet
Katia Zini

**Katia Zini** (s. 23. kesäkuuta 1981 Sondalo) on italialainen kaukalopikaluistelija. Hän saavutti pronssia 3&nbsp;000 metrin viestistä Torinon talviolympialaisissa 2006. Hänen serkkunsa Mara Zini kuului samaan olympiamitalijoukkueeseen.

Zini kilpaili kolmissa olympialaisissa. Henkilökohtaisilla matkoilla hän sijoittui parhaimmillaan kymmenenneksi 1&nbsp;500 metrillä Torinossa 2006. Viestissä hän sijoittui viidenneksi Salt Lake Cityssä 2002 ja kuudenneksi Vancouverissa 2010.

## Lähteet
Mara Zini

**Mara Zini** (s. 26. lokakuuta 1979 Sondalo) on italialainen kaukalopikaluistelija. Hän sai 3&nbsp;000 metrin viestistä pronssia Torinon olympialaisissa 2006, ja muutoinkin hänen suurimmat saavutuksensa ovat peräisin viesteistä. Hänen serkkunsa Katia Zini kuului samaan olympiamitalijoukkueeseen.

Zini kilpaili kaksissa olympialaisissa. Torinossa 2006 hän osallistui vain viestiin. Salt Lake Cityssä 2002 hän sijoittui viidenneksi 3&nbsp;000 metrin viestissä, kahdeksanneksi 500 metrillä, yhdeksänneksi 1&nbsp;500 metrillä ja 11:nneksi 1&nbsp;000 metrillä.

Zini on viisinkertainen Euroopan-mestari viestissä ja on saavuttanut myös MM-mitaleja.

## Lähteet
Kalle Lassila

**Kalle Lassila** (s. 23. tammikuuta 1985 Veteli) on suomalainen uransa lopettanut maastohiihtäjä. Sapporon MM-kisoissa 2007 Lassila sijoittui perinteisen sprinttihiihdossa sijalle 11. Liberecin MM-hiihdoissa 2009 vapaan sprintissä sijalle 18.  Vancouverin olympialaisissa 2010 hän oli perinteisen sprintissä kymmenes. Val Di Fiemmen MM-kisoissa 2013 perinteisen sprintissä 28. Hän hiihti ensimmäisen maailmancupin kilpailunsa Lahdessa vuonna 2005 ja sai samalla ensimmäiset maailmancupin pisteensä oltuaan perinteisen sprintissä 29.  Maailmancupissa hän on ollut parhaimmillaan neljäs Kuusamon sprinttikilpailussa marraskuussa 2008.  SM-kisoissa hän voitti sprintissä hopeaa 2008 ja pronssia 2007. Lassila edusti Vetelin Urheilijoita. Nykyään Lassila toimii Yle Urheilun maastohiihtoasiantuntijana.

Lassila työskentelee urheiluseurojen edunvalvojajärjestön Keski-Pohjanmaan Liikunta ry:n (Kepli) aluejohtajana. Kevättalvella 2023 Lassila herätti kritiikkiä *[[Keskipohjanmaa]]*-lehden videoblogisarjallaan *10 väitettä liikunnasta*, jossa hän arveli koululiikunnasta saatuja traumoja liioitelluiksi ja niistä puhumisen kertovan pikemminkin vääristä asenteista liikuntaa kohtaan.

## Lähteet
Sergei Mylnikov

**Sergei Aleksandrovitš Mylnikov** (, 6. lokakuuta 1958 Tšeljabinsk, Venäjän SFNT – 20. kesäkuuta 2017) oli neuvostoliittolainen, sittemmin venäläinen jääkiekkomaalivahti. Mylnikov pelasi urallaan Neuvostoliiton mestaruussarjassa ja NHL:ssä Traktor Tšeljabinskin, SKA Pietarin ja Quebec Nordiquesin seurajoukkueissa sekä Neuvostoliiton maajoukkueessa. Hän oli ensimmäinen neuvostoliittolainen maalivahti NHL:ssä.

## Lähteet

## Aiheesta muualla
* Sergey Mylnikov Bio, Stats, and Results  Olympics at Sports-Reference.com 
* Sergei Mylnikov Quebec Nordiques  
* 
*
Anna Ancher

**Anna Kirstine Brøndum Ancher** (18. elokuuta 1859 – 15. huhtikuuta 1935) oli tanskalainen taidemaalari. Hän oli niin kutsutun Skagenin koulukunnan ainoa jäsen, joka oli todella syntynyt Skagenissa.

Ancherin isä oli Erik Andersen Brøndum ja äiti Ane Hedvig Møller. Hänen isänsä omisti hotellin Skagenissa. Hänen lahjakkuutensa ilmeni jo nuorena, ja hän tutustui taiteeseen kotiseudullaan Jyllannin pohjoisosassa Skagenissä, jonne saapui taiteilijoita maalaamaan. Taiteilijoiden yhteisön muodostaneet Skagenin koulukunnan taiteilijat kokoontuivat hänen isänsä hotellissa.

Ancher opiskeli piirustusta Kööpenhaminassa Vilhelm Kyhnin johdolla kolme vuotta ja kehitti oman tyylinsä. Myöhemmin hän oli opiskelemassa piirustusta Pariisissa Pierre Puvis de Chavannesin johdolla tämän ateljeessa. Samassa paikassa opiskeli myös Marie Triepcke, joka meni myöhemmin naimisiin skagenilaisen taidemaalarin Peder Severin Krøyer kanssa. Anna Ancher meni vuonna 1880 naimisiin taiteilija Michael Peter Ancherin kanssa, ja parille syntyi tytär Helga.

Ancherille myönnettiin vuonna 1924 Tagea Brandt Rejselegat, joka on 1921 kuolleen Vilhelm Brandtin hänen 1905 kuolleen vaimonsa muistoksi perustama apuraha. Se myönnetään ilman hakemusta naisille, joilla on merkittäviä saavutuksia tieteen, kuvataiteen, musiikin, kirjallisuuden ja teatteritaiteen aloilla. Se oli ensimmäisen kerran vuonna 1924 myönnettäessä arvoltaan 10&nbsp;000 Tanskan kruunua.

Ancher kuoli Skagenissa 75 vuoden ikäisenä.

## Galleria

Tiedosto:Fisker Lars Gaihede snitter en pind (Anna Ancher).jpg|Kalastaja Lars Gaihede vuolee tikkua (1880).
Tiedosto:Anna Ancher - Hos Haarskaereren, Skagen.jpg|Hiusten leikkuu (1886).
Tiedosto:ANNA ANCHER ung pige mellem valmuer.jpg|Nuori tyttö unelmien välillä (1890).
Tiedosto:Anna Ancher - Sunlight in the blue room - Google Art Project.jpg|Auringonvalo sinisessä huoneessa (1891).
Tiedosto:PluckingTheGeese AnnaAncher.jpg|Jouluhanhien kyniminen (1904).
Tiedosto:Anna Ancher (Danish painter, 1859-1935) Sewing a Dress for a Costume Party 1920.jpg|Ompeluseurat (1920).


## Lähteet

## Aiheesta muualla

*  Kuvia maalauksista.
*
Mārtiņš Rubenis

**Mārtiņš Rubenis** (s. 26. syyskuuta 1978 Riika) on latvialainen ohjaskelkkailija ja olympiamitalisti.

Rubenins voitti Torinossa 2006 olympiapronssia yksiköissä. Mitali oli Latvian ensimmäinen talviolympialaisista. Ensimmäiset arvokisat hänelle olivat Naganon olympiakisat 1998, jossa hän sijoittui yksiköissä sijalle 14. Salt Lake Cityn olympialaisissa 2002 hänet hylättiin. Lisäksi hän on voittanut kaksi MM-hopeaa ja yhden MM-pronssin. EM-kilpailuissa 2006 hän voitti pronssia ja nuorten maailmanmestaruuden vuonna 1998.

## Saavutuksia
* Olympiapronssi 2006
* Kaksi MM-hopeaa 2003
* MM-pronssia 2004
* EM-pronssia 2006
Ilja Bjakin

**Ilja Vladimirovitš Bjakin** (, s. 2. helmikuuta 1963 Sverdlovsk, Venäjän SFNT, Neuvostoliitto) on venäläinen entinen jääkiekkoilija. Bjakin edusti seurajoukkuetasolla Neuvostoliiton mestaruussarjassa Spartak Moskovaa ja Avangard Omskia sekä NHL:ssä Edmonton Oilersia ja San Jose Sharksia. Neuvostoliiton maajoukkueessa hän pelasi vuosina 1982–1991. Hänet valittiin Venäjän ja Neuvostoliiton jääkiekon kunniagalleriaan vuonna 1988.

## Saavutukset

* olympiakulta 1988
Franz Xaver Richter

**Franz Xaver Richter** (1. joulukuuta 1709 Holleschau, Määri - 12. syyskuuta 1789 Strasbourg) oli  Mannheimin vaaliruhtinas Karl Theodorin palveluksessa toiminut myöhäistä barokkia edustanut säveltäjä .

Hän kirjoitti La Deposizione della Croce -oratorion (1748), 28 messua, paljon motetteja ja psalmeja, 69 sinfoniaa sekä kosolti kamarimusiikkia.

## Lähteet
Sara Renner

**Sara Renner** (s. 10. huhtikuuta 1976 Golden, Brittiläinen Kolumbia) on kanadalainen uransa lopettanut maastohiihtäjä, joka kilpaili pääasiassa sprinttimatkoilla.

Renner voitti olympiahopeaa sprinttiviestissä Beckie Scottin kanssa Torinon 2006 olympialaisissa, ja samoissa kisoissa hän sijoittui kahdeksanneksi 10 kilometrin kilpailussa. Lisäksi hän voitti pronssia henkilökohtaisessa sprintissä Oberstdorfin maailmanmestaruuskilpailuissa 2005. Salt Lake Cityn 2002 olympialaisissa hän oli sprintissä B-finaalin kolmonen eli sijoittui lajin lopputuloksissa yhdeksänneksi.

Renner seurustelee italialais-kanadalaisen alppihiihtäjän Thomas Grandin kanssa. Hän sai lapsen vuonna 2007.

## Saavutuksia
* Olympiahopeaa sprinttiviestissä 2006
* MM-pronssia sprintissä 2005
* Sprintin seitsemäs sija MM-kisoissa 2003
* 10 km:n kahdeksas sija olympialaisissa 2006
* Sprintin yhdeksäs sija olympialaisissa 2002
* 10 km:n yhdeksäs sija MM-kisoissa 2009
* Yhdistelmäkilpailun kymmenes sija olympialaisissa 2010

## Aiheesta muualla
*
20 suosikkia – Tsingis Khan

**20 suosikkia – Tsingis Khan** on Frederikin kokoelmalevy vuodelta 1996. Levy on Frederikiltä ensimmäinen osa *[[20 suosikkia]]* -kokoelmalevysarjassa.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Katso myös
20 suosikkia -sarjan muut levyt.

## Lähteet
Martti Jylhä

**Martti Samuel Jylhä** (s. 3. kesäkuuta 1987 Sotkamo) on uransa jo lopettanut suomalainen maastohiihtäjä. Jylhä voitti nuorten MM-kisoissa vuonna 2007 kultaa ja hopeaa. SM-kisoista hänellä on 15 kultaa: kahdeksan viestistä, viisi parisprintistä ja kaksi sprintistä. Hän sijoittui Liberecin MM-kisojen 2009 sprintissä sijalle 33, Oslon MM-kilpailuissa 2011 sijalle 22, Sotšin olympialaisissa 2014 21:nneksi ja Lahden MM-kilpailuissa 2017 seitsemänneksi. Falunin MM-kilpailuissa 2015 hän oli vapaan hiihtotavan parisprintissä Ville Nousiaisen kanssa viides. Pyeongchangin olympialaisissa 2018 hän sijoittui perinteisen hiihtotavan sprintissä kymmenenneksi ja vapaan parisprintissä yhdeksänneksi.

Jylhä kilpaili maastohiihdon maailmancupissa ensimmäisen kerran maaliskuussa 2006 sijoittuen Borlängen vapaan hiihtotavan sprintissä 27:nneksi. Kymmenen parhaan joukkoon hän sijoittui ensimmäisen kerran Valdidentrossa helmikuussa 2009 oltuaan vapaan hiihtotavan sprintissä yhdeksäs. Joulukuussa 2013 Jylhä sijoittui toiseksi Davosin vapaan hiihtotavan sprintissä, ja oli karsinnan nopein.

## Saavutuksia
* Nuorten MM-kisat 2007: kultaa 10 km (v) ja hopeaa sprinttikilpailussa (p), viides yhdistelmäkilpailussa
* SM-kisat 2007: parisprinttikulta Sami Jauhojärven kanssa, viestikulta Vuokatti Ski Team Kainuu -joukkueessa
* SM-kisat 2008: parisprinttikulta Sami Jauhojärven kanssa, viestikulta Vuokatti Ski Team Kainuu -joukkueessa
* SM-kisat 2009: parisprinttikulta Sami Jauhojärven kanssa, viestikulta Vuokatti Ski Team Kainuu -joukkueessa
* SM-kisat 2010: parisprinttikulta Sami Jauhojärven kanssa, viestikulta Vuokatti Ski Team Kainuu -joukkueessa
* SM-kisat 2011: sprinttikulta ja viestikulta Vuokatti Ski Team Kainuu -joukkueessa, parisprinttihopea Sami Jauhojärven kanssa
* SM-kisat 2012: parisprinttikulta Sami Jauhojärven kanssa, viestipronssi Vuokatti Ski Team Kainuu -joukkueessa
* SM-kisat 2014: sprinttikulta, viestikulta Vuokatti Ski Team Kainuu -joukkueessa, parisprinttikulta Sami Jauhojärven kanssa 
* SM-kisat 2015: viestikulta Vuokatti Ski Team Kainuu -joukkueessa
* SM-kisat 2016: sprinttipronssi, parisprinttikulta Iivo Niskasen kanssa, viestikulta Vuokatti Ski Team Kainuu -joukkueessa
* SM-kisat 2017: parisprinttihopea Sami Jauhojärven kanssa 
*SM-kisat 2018: parisprinttipronssi Juho Mikkosen kanssa, viestipronssi Vuokatti Ski Teamin joukkueessa
*SM-kisat 2019: sprinttikulta , viestipronssi Vuokatti Ski Teamin joukkueessa
* Nuorten SM-kisoista 9 kultaa, 7 hopeaa ja 1 pronssi
* Maailmancupissa parhaimmillaan toinen vapaan hiihtotavan sprinttikilpailussa Davosissa 2013
* Maailmancupissa normaalimatkoilla paras sijoitus 26. perinteisen 15 km kilpailussa Rukalla.
* Hiihdon MM-kilpailut: Liberec 2009 sprintti (v) 33:s, Oslo 2011 sprintti (v) 22:s, Falun 2015 parisprintti (v) viides, Lahti 2017 sprintti (v) seitsemäs
* Olympialaiset: Sotši 2014 sprintti (v) 21:s, Pyeongchang 2018 sprintti (p) kymmenes, parisprintti (v) yhdeksäs

## Lähteet
* 
### Viitteet

## Aiheesta muualla
*Martti Jylhän kotisivut
*Rintterit.fi 
*Vuokatti Ski Team Kainuu
Joost

**Joost** on videon jakelemiseen ja katsomiseen tarkoitettu P2PTV-teknologiaa käyttävä tietokoneohjelma. Ohjelman loivat Niklas Zennström ja Janus Friis, jotka tunnetaan myös Skypen kehittäjinä. Nykyisin Joostin kehitystyöstä vastaa Joost N.V. Vuosina 2007–2008 Joost-palvelu perustui Mozilla-pohjaiseen työpöytäsoittimeen. Vuoden 2008 loppupuolella palvelu siirtyi Flash-pohjaiseen selainjärjestelmään.

Joost on tehnyt sopimuksia eri sisällöntuottajien, kuten Ministry of Sound TV:n, Aardman Animationin, Warner Musicin ja Paramount Picturesin kanssa. Vuonna 2007 Joost esitti myös NHL-otteluita.http://press.joost.com/2007/05/ 

## Lähteet
* http://www.joost.com/about/  
* http://fin.afterdawn.com/uutiset/arkisto/15355.cfm
Alajoki

**Alajoki** voi tarkoittaa seuraavia:

* Alajoki, Kärsämäen kylä
* Ojalehto-Alajoki, Kärsämäen kaksoiskylä
* Alajoki, alava viljelyalue Ilmajoella Kyrönjoen ja Seinäjoen yhtymäkohdassa.
* Alajoki, joki Tervossa

## Sukunimi

* Ernsti Alajoki (1882–1958), osuustoimintaliikkeen vaikuttaja, kunnallis- ja maanviljelysneuvos
* Kauko Alajoki (s. 1947), lentopalloilija ja lentopallovalmentaja
* Pentti Alajoki (1917–1998), vuorineuvos
* Seppo Alajoki, kitaristi ja säveltäjä

### Kuvitteellisia henkilöitä
* Minna Alajoki, tv-sarjassa *[[Uusi Päivä]]*
* Irma Alajoki, tv-sarjassa *Uusi Päivä*
20 suosikkia – Rensselit pykälään

**20 suosikkia – Rensselit pykälään** on Frederikin kokoelma-albumi vuodelta 1997. Levy on Frederikiltä toinen osa *[[20 suosikkia]]* -kokoelmalevysarjassa.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Lähteet
Igor Stelnov

**Igor Anatoljevitš Stelnov** (, 12. maaliskuuta 1963 Moskova, Neuvostoliitto – 24. maaliskuuta 2009) oli venäläinen jääkiekkoilija, pelipaikaltaan puolustaja.

Stelnov edusti seurajoukkuetasolla TsSKA Moskovaa, Himik Voskresenskiä, Rögleä ja Asiagoa. Hänet valittiin Venäjän ja Neuvostoliiton jääkiekon kunniagalleriaan vuonna 1984.

Stelnov voitti maajoukkueurallaan olympiakultaa vuosina 1984 ja 1988. MM-tasolla Stenov oli voittamassa kultaa 1986 ja hopeaa 1987.

Vuodesta 2004 Stelnov oli venäläisseura HK MVD:n valmennusryhmässä. Stelnov kuoli vuonna 2009 vaikean sairauden jälkeen.

## Lähteet
*
Portugalin Grand Prix 1984

**Portugalin Prix 1984** oli Formula 1 -sarjan osakilpailu, joka ajettiin 21. lokakuuta 1984 Estorilin radalla Portugalissa. Kilpailun voitti McLarenilla ajanut Alain Prost, jolle voitto oli kauden seitsemäs.

## Aika-ajo

Paalupaikan otti Nelson Piquet ajalla 1.21,703 ja toiseksi nopein oli Alain Prost. Seuraavat lähtöruudut valtasivat Ayrton Senna, Keijo Rosberg ja Elio de Angelis.

Williams-tallille kisaviikonloppu tuli kalliiksi. Perjantain ensimmäisissä harjoituksissa Rosberg räjäytti kaksi moottoria ja Jacques Laffiten auto hajosi. Lauantain aamupäivän harjoituksissa Rosbergin auton vaihde meni pois päältä ja moottori otti ylikierroksisa kunnes pamahti. Tallin mekaanikkoihin iski paniikki saada ykkösauto kuntoon. Aika ei mitenkään riittänyt. Kun aika-ajoa oli jäljellä neljä minuuttia Rosberg hyppäsi vara-autoonsa ja ohjasi sen radalle. Ajo onnistui ja Rosberg sai neljänneksi parhaan ajan.

## Kilpailu

Keijo Rosberg starttasi neljännestä lähtöruudusta ja rynnisti heti kärkeen. Hän pysyi johdossa neljä kierrosta, kunnes moottori petti ja Alain Prost ampaisi ohitse. Samaan aikaan Niki Lauda oli yhdeksäntenä 14 sekuntia kärjen takana. Lauda ohitteli autoja urakalla ja pääsi kolmanneksi. Toisena oli Nigel Mansell 30 sekuntia Laudaa edellä. Ajamalla Lauda tuskin olisi Mansellia saavuttanut, mutta Mansell ajoi 19 kierrosta ennen maalia öljyläikkään, pyörähteli radalla ja joutui keskeyttämään. Lauda siirtyi kakkoseksi ja samalla maailmanmestaruuteen kiinni. Järjestys säilyi maaliin saakka. Prost sai kauden seitsemännen osakilpailuvoittonsa ja Niki Lauda maailmanmestaruuden puolen pisteen erolla Prostiin.

## Tulokset

## Muuta

*Paalupaikka: Nelson Piquet – 1.21,703
*Nopein kierros: Niki Lauda – 1.22,996 (kierroksella 51)
*Philippe Streiffin ensimmäinen Grand Prix
*Niki Laudan kolmas kuljettajien maailmanmestaruus
* Mestaruustaistelu ratkesi puolen pisteen erolla, mikä on Formula 1 -historian pienin piste-ero mestarin ja toiseksi sijoittuneen välillä.
*McLarenin 250:s Grand Prix
* Kilpailu näytettiin Suomessa Urheilutunnilla nyrkkeilyn kanssa. F1-kilpailun selosti Matti Lammi koosteena TV2:lle. Kilpailu oli Matti Lammen viimeinen f1-selostus.
* Helsingin Sanomat 21.10.1984

## Lopulliset MM-pisteet

## Merkkien MM-pisteet

## Lähteet
Aleksei Žitnik

**Aleksei Nikolajevitš Žitnik** (, , s. 10. lokakuuta 1972 Kiova, Ukrainan SNT, Neuvostoliitto) on uransa lopettanut jääkiekkoilija. Hän on kansallisuudeltaan ukrainalainen, mutta edusti Venäjää arvokisoissa. Hän pelasi puolustajana. Hän lopetti uransa KHL-seura Dynamo Moskovassa. Urallaan Žitnik pelasi 1085 ottelua NHL:ssä, jonne Los Angeles Kings  hänet  neljännellä kierroksella. Žitnik tunnetaan aggressiivisesta pelityylistä ja voimakkaista taklauksista.

Žitnik on voittanut urallaan olympiakultaa vuonna 1992 Armenian, Kazakstanin, Ukrainan, Uzbekistanin, Valko-Venäjän, sekä Venäjän muodostamassa yhdistyneessä joukkueessa. NHL:ssä Žitnik pääsi kahdesti Stanley Cup -loppuotteluihin, tulokaskaudellaan Los Angeles Kingsissä 1992–1993 ja Buffalo Sabresissa 1998–1999.

## Jääkiekkoseurat

* 1989–1991 Sokol Kiova
* 1991–1992 TsSKA Moskova
* 1992–1995 Los Angeles Kings
* 1995–2004 Buffalo Sabres
* 2004–2005 Ak Bars Kazan
* 2005–2006 New York Islanders
* 2006–2007 Philadelphia Flyers
* 2007–2008 Atlanta Thrashers
* 2008–2010 HK Dynamo Moskova

## Saavutukset

* olympiakulta 1992
* maailmancupin pronssi 1996
* olympiahopea 1998
* ssa kausilla 1998–1999 ja 2001–2002

## Ura

## Lähteet
* 

### Viitteet
Philippe Streiff

**Philippe Streiff** (26. kesäkuuta 1955 La Tronche, Ranska – 23. joulukuuta 2022) oli ranskalainen Formula 1 -kuljettaja. Hän osallistui urallaan 54 osakilpailuun saavuttaen yhden palkintosijan Australian GP:ssä 1985 ja 11 MM-pistettä. Aika-ajoissa Streiff sijoittui parhaimmillaan viidenneksi Euroopan GP:ssä 1985.

Ennen Formula 1 -uraansa Streiff voitti Ranskan Formula 3 -sarjan mestaruuden vuonna 1981.

Streiff halvaantui testionnettomuudessa ennen kauden  alkua, minkä seurauksena hän joutui luopumaan kilpa-autoilijan urastaan jouduttuaan pyörätuoliin. Streiff toimi myöhemmin kommentaattorina Ranskan television F1-lähetyksissä.

## Lähteet
Kekkonen Helsingissä

__NOTOC__
**Kekkonen Helsingissä** on 14. marraskuuta 2007 julkaistu Roni Aaronin & Sleepy Sleepersin albumi. Albumilla 6-vuotias Roni Aaron ja Sleepy Sleepers -yhtye esittävät vanhoja "Sliippari"-klassikkoja.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Aiheesta muualla
* Albumin esittely Edel Recordsin sivuilla 
* Musa24
Ekumeeniset uskontunnustukset

**Ekumeeniset uskontunnustukset** ovat kolme melkein kaikkien kristillisten kirkkokuntien hyväksymää uskontunnustusta: Apostolinen uskontunnustus, Nikean uskontunnustus ja Athanasioksen uskontunnustus, joista jokainen on syntynyt ennen suurta skismaa, jolloin kristikunta jakautui.

Useimmat läntiset kirkkokunnat hyväksyvät kaikki kolme ekumeenista tunnustusta. Näihin kuuluvat reformoidut kirkot, roomalais-katolinen kirkko, anglikaaniset kirkkokunnat, ja luterilaiset kirkot. Monet metodistikirkot hyväksyvät Nikean uskontunnustuksen ja apostolisen uskontunnustuksen. 

Ortodoksinen kirkko hyväksyy Nikean uskontunnustuksen, mutta ei apostolista uskontunnustusta eikä Athanasioksen uskontunnustusta.
Pedon kehto

**Pedon kehto** (*Belly of the Beast*) on vuonna 2003 suoraan videolle julkaistu Steven Seagalin tähdittämä toimintaelokuva. Sen ohjasi Ching Siu-tung ja käsikirjoitti James Townsend.

## Juoni

Entisen CIAn agentin Jake Hopperin tytär kidnapataan yhdessä toisen tytön kanssa. Hopper yhdessä entisen apurinsa Suntin kanssa lähtevät Thaimaahan pelastamaan tyttöjä. Matkan aikana paljastuu että toinen tytöistä on Yhdysvaltain senaattorin tytär, josta terroristit vaativat lunnaita.

## Rooleissa

## Kuvaukset
Elokuva kuvattiin Bankokissa, Thaimaassa maalis-huhtikuussa 2003.

## Aiheesta muualla
* 
* Traileri 
### Arvostelut
* 
*
Out of Reach

**Out of Reach** on vuonna 2004 suoraan DVD:lle julkaistu yhdysvaltalais-puolalainen toimintaelokuva. Elokuvan ohjasi Po-Chih Leong ja käsikirjoitti Trevor Miller. Pääosassa esiintyy Steven Seagal.

## Juoni

William Lansing on entinen valtion agentti. Nykyään mies elelee metsässä ja auttaa loukkaantuneita eläimiä. Hän myös on kirjeenvaihdossa puolalaisen orpotytön Irenan kanssa. Sitten tyttö eräänä päivänä katoaa ja Lansing lähtee tutkimaan asiaa. Mutta hänelläpä onkin kovat miehet vastassa.

## Rooleissa

## Kuvaukset
Elokuva kuvattiin kokonaan Puolassa ympäri Varsovaa vuoden 2003 elo-syyskuun aikana.

## Aiheesta muualla
*  traileri.
*
Submerged

**Submerged** on vuonna 2005 televisioensi-iltansa saanut toimintaelokuva. Elokuvan ohjasi ja käsikirjoitti Anthony Hickox yhdessä Paul de Souzan kanssa. Pääosaa esittää Steven Seagal.

## Juoni
Chris Kody on entinen Yhdysvaltain armeijan komentaja, joka istuu vankilassa. Hänet vapautetaan suorittamaan tehtävää vanhojen sotilaidensa kanssa. Heidän tehtävänään on napata tutkija, joka on kehittänyt mielenhallintateknologiaa, jolla voi tehdä kenet tahansa murhaajaksi.

## Näyttelijät

## Aiheesta muualla
* Traileri
Franciszek Macharski

**Franciszek Macharski** (20. toukokuuta 1927 Krakova – 2. elokuuta 2016) oli puolalainen katolinen pappi. Hän toimi Krakovan arkkipiispana vuosina 1978–2005 ja oli kardinaalina vuodesta 1979.

Macharski oli vanhempiensa Leopoldin ja Zofian kolmesta lapsesta nuorin. Hän sai konfirmaationsa vuonna 1944 ja opiskeli teologiaa Jagellon yliopistossa. Hänet vihittiin papiksi 2. huhtikuuta 1950, ja hän jatkoi myöhemmin opintojaan Sveitsissä.

Macharski äänesti vuonna 2005 konklaavissa, jolla valittiin uusi paavi Benedictus XVI, mutta menetti äänestämisoikeutensa toukokuussa 2007 täytettyään 80 vuotta.

## Lähteet
Villa Vallmogård

**Villa Vallmogård** (myös *Vallmogården*) on jugendtyylinen huvila Kauniaisissa. Se sijaitsee Kavallintien ja Helsingintien välissä lähellä Kauniaisten kirkkoa, osoitteessa Valmukuja 3. Rakennuksen on suunnitellut Lars Sonck ja se rakennettiin vuonna 1907. Huvila rakennettiin kirjailija Mikael Lybeckin ystävältään Janne Thurmanilta ostamalle tontille. Alun perin talon julkisivu oli tiilistä tehty. Lybeck itse ehti asua rakennuksessa parikymmentä vuotta ennen kuolemaansa, hänen perheensä asui siellä vuoteen 1948 asti. Silloin talo myytiin Sotainvalidien veljesliitolle, joka käytti sitä aivovammaisten hoitolaitoksena seitsemän vuotta. Kauppala osti rakennuksen, joka toimi kauppalantalona parikymmentä vuotta. Talosta tehtiin kulttuuritalo vuonna 1982 ja se on edelleen kaupungin omistuksessa. Nykyisin muun muassa musiikkiopisto käyttää tiloja. Rakennuksessa oleva sali toimii konserttisalina ja muita tiloja käytetään esimerkiksi seminaareihin. Sisustuksena on säilytetty edelleen myös Lybeckien jugendhuonekaluja, samoin Mikael Lybeckin koko tuotanto löytyy talosta. Vallmogård on merkitty Museoviraston rakennettuun kulttuuriympäristöön liittyvään *Valtakunnallisesti merkittävät kulttuurihistorialliset ympäristöt 1993* -luetteloon.

## Lähteet
Marco Cé

**Marco Cé** (8. heinäkuuta 1925 Izano, Cremonan maakunta – 12. toukokuuta 2014) oli italialainen katolinen pappi. Hän toimi Venetsian patriarkkana vuosina 1978–2002 ja oli kardinaali vuodesta 1979.

Cé osallistui vuonna 2005 uuden paavin valintaan, mutta menetti äänioikeutensa myöhemmin samana vuonna täytettyään 80 vuotta.

## Lähteet
Pierrette Alarie

**Pierrette Alarie** CC, CQ (9. marraskuuta 1921 Montréal, Québec – 10. heinäkuuta 2011 Victoria, Brittiläinen Kolumbia) oli kanadalainen sopraanolaulaja. Hän teki Metropolitan-debyyttinsä joulukuussa 1945 ja lähti vuonna 1949 jatkamaan uraansa Eurooppaan. 

Vetäydyttyään lavalta vuonna 1970 Alarie muutti perheineen San Franciscoon. Hän oli naimisissa tenori Léopold Simoneaun (k. 2006) kanssa. 

Alariesta tehtiin vuonna 1967 Order of Canadan Officer ja vuonna 1995 Companion. Vuodesta 1997 hän oli lisäksi Ordre national du Québecin ritari.

## Lähteet
Today You Die

**Today You Die** on vuonna 2005 suoraan DVD:lle julkaistu yhdysvaltalainen toimintaelokuva. Elokuvan on ohjannut Don E. FauntLeRoy ja käsikirjoittanut Kevin Moore. Pääosassa esiintyivät Steven Seagal ja Treach.

## Juoni
Harlan Banks on huippuvaras, joka päättää lopettaa uransa ja asettua elämään vaimonsa kanssa rauhallista elämää. Hän päättää kokeilla uutta uraa kuljettajana, ja saa ajettavaksi rahoilla lastattua autoa määrättyyn paikkaan. Matkalla joku on kuitenkin antanut vihjeen poliiseille, jotka yllättävät heidät matkan aikana. Jouduttuaan pidätetyksi ja sitä myöten vankilaan Banks päättää kostaa häntä huijanneille tahoille.

## Rooleissa

## Aiheesta muualla
*Leffatykin arvostelu
Darkman

**Darkman** on vuonna 1990 ensi-iltansa saanut toimintaelokuva. Elokuvan ohjasi Sam Raimi, yhdessä käsikirjoittaen veljensä Ivan Raimin ja Chuck Pfarrerin kanssa, ja pääosassa näyttelivät Liam Neeson ja Frances McDormand.

*Darkmanille* on ilmestynyt videolevitykseen kaksi jatko-osaa: *[[Darkman II: Paluu]]* vuonna 1995 ja *[[Darkman III: Kuole, Darkman, kuole]]* vuonna 1996.

## Juoni
Elokuva kertoo tiedemiehestä nimeltä Peyton Westlake (Liam Neeson), joka yrittää kollegansa kanssa luoda keinotekoista ihoa. Kaksikko on saanut aikaan jonkinlaisen keinoihon prototyypin, mutta ongelmana on se, että valo hajottaa keinoihon solut 99 minuutissa. Peytonin lakimiesnaisystävän Julie Hastingsin (Franced McDormand) törmättyä arkaluontoiseen dokumenttiin laboratorioon hyökätään ja tämän seurauksena Peyton saa pahoja palovammoja. Peyton menettää kasvonsa ja tuntoaistinsa ja enää hänellä on mielessä vain kosto.

## Tuotanto
Elokuvan jälkituotannon yhteydessä Universal Pictures halusi määrätä *Darkmanin* lopullisesta leikkauksesta tyytymättöminä ensimmäisen kopion, David Stiven leikkauksen nähneen testiyleisön mielipiteeseen, jonka myötä Raimia estettiin pääsemästä valvomaan elokuvan leikkaamista studion palkkaaman Bud S. Smithin toimesta. Smith teki useita leikkauksia lyhentäen alkujaan parituntisen elokuvan 85-minuuttiseksi, mutta testiyleisö ei kuitenkaan ollut mielissään näistäkään leikkauksista. Lopulta studio suhtautui tilanteeseen niin, ettei elokuva olisi enää mitenkään pelastettavissa ja lukitsi viimeisimmän Smithin leikkauksen lopulliseksi valkokankailla esitettäväksi versioksi, mikä ei miellyttänyt Raimia. Lopulta Raimi ja uusi leikkaaja Bob Murawski kävivät studion tietämättä salaa leikkaamassa elokuvaa, viettäen leikkaushuoneessa 48 tuntia putkeen lisäten elokuvan mittaan 9 minuutin verran sellaista materiaalia, jotka Raimi piti tarinan kokonaisuuden kannalta oleellisina. Jälkikäteen asiasta raivostuneelle studion johdolle Raimi ja Murawskin toimet selvisivät vasta siinä vaiheessa, kun *Darkman* oli viimein määrä laittaa esiteltäväksi eikä ylimääräisille leikkauksille ollut enää aikaa.

## Näyttelijät

## Arvioita
*[[Video-opas|Video-oppaassa]]* vuodelta 1994 Ilkka Jauhiainen kutsuu elokuvaa iskeväksi ja hauskaksi mutta parissa kohdassa vastenmielisen väkivaltaiseksi ilopilleriksi ja antaa sille kolme tähteä viidestä.

## Lähteet
Thomas Stafford

**Thomas Patten Stafford** (17. syyskuuta 1930 Weatherford, Oklahoma – 18. maaliskuuta 2024) oli yhdysvaltalainen astronautti, joka komensi Apollo 11 -lennon kenraaliharjoitusta Apollo 10 -lentoa, jolla Stafford ja Eugene Cernan laskeutuivat kuumoduulilla 15 kilometrin päähän Kuun pinnasta. Stafford komensi myös Apollo-alusta Yhdysvaltain ja Neuvostoliiton yhteisellä Apollo–Sojuz-lennolla, jonka aikana yhdysvaltalaiset telakoituivat Sojuziin.

Stafford kasvoi Weatherfordissa Oklahomassa ja valmistui 1952 Yhdysvaltain laivastoakatemiasta. Hän toimi hetken ilmavoimien testilentäjänä, ja Nasa valitsi hänet 1962 viraston toiseen astronauttiryhmään.

Stafford oli Walter Schirran lentoperämies Gemini 6 -lennolla, joka laukaistiin 15. joulukuuta 1965. He kohtasivat lennolla aiemmin laukaistun Gemini 7:n. Stafford oli puolestaan Gemini 9 -lennon komentaja.

Stafford komensi 1969 Apollo 10 -lentoa, joka oli Nasan toinen Kuuta kiertänyt lento. Se oli myös kenraaliharjoitus vain pari kuukautta myöhemmin tehdylle Apollo 11 -lennolle, jonka aikana laskeuduttiin ensimmäisen kerran Kuun pinnalle. Stafford, Eugene Cernan ja John Young testasivat käytännössä Kuuhun laskeutumisen kaikkia vaiheita ilman varsinaista kosketusta Kuuhun. Stafford ja Cernan laskeutuivat kuumoduulilla 15 kilometrin päähän Kuun pinnasta.

Stafford lensi viimeisen kerran avaruuteen 1975, jolloin hän oli mukana Yhdysvaltain ja Neuvostoliiton yhteisellä Apollo–Sojuz-lennolla. Stafford komensi Apollo-alusta. Apollo ja neuvostoliittolainen Sojuz telakoituivat 17. heinäkuuta 1975. Alukset olivat yhdessä kahden päivän ajan, ja lennosta tuli kylmän sodan aikaisen liennytyksen merkittävä merkkipaalu.

Stafford erosi 1975 avaruusohjelmasta ja toimi sen jälkeen Edwardsin lentotukikohdassa lentotestikeskuksen komentajana. Hän sai 1978 ylennyksen kenraaliluutnantiksi ja paikan ilmavoimien tutkimus- ja kehitysosaston varaesikuntapäällikkönä. Seuraavana vuonna hän eläköityi ilmavoimista ja aloitti uran liikenneyrityksen johdossa. Stafford oli uransa aikana 507 tuntia avaruudessa ja lensi neljää erilaista avaruusalusta. Lisäksi hän lensi 127:ää lentokonetta tai helikopteria.
 
Stafford kuuluu *Astronaut Hall of Fameen*.

## Lähteet

## Aiheesta muualla

*NASAn elämäkerta: Thomas Stafford 
*Spacefacts.de:n elämäkerta: Thomas Stafford 
*Yhdysvaltain ilmavoimien elämäkerta: Thomas Stafford 
*IMDb: Thomas Stafford
Yleisurheilun sisäratojen maailmanmestaruuskilpailut 2010

Vuoden **[[2010]] [[yleisurheilun sisäratojen maailmanmestaruuskilpailut|yleisurheilun sisäratojen MM-kilpailut]]** järjestettiin 12.–14. maaliskuuta 2010 Dohassa Qatarissa.

## Hakuprosessi
IAAF (nyk. WA) ilmoitti 25. maaliskuuta 2007 Mombasassa, Keniassa pitämässään kokouksessa, että kisojen järjestämistä olivat anoneet Turkki ja Qatar. Marraskuussa 2007 IAAF äänesti kisojen järjestäjäksi Qatarin pääkaupungin Dohan.

## Mitalistit
### Miehet

* Kuulantyönnössä alun perin toiseksi sijoittunut Andrei Mih’nevitš (21,68) hylättiin myöhemmin dopingin takia.

### Naiset

* 60 metrin juoksussa alun perin toiseksi juossut LaVerne Jones-Ferrette (7,03) hylättiin myöhemmin dopingkäryn takia.
* 400 metrin juoksussa alun perin toiseksi juossut Venäjän Tatjana Firova (51,13) hylättiin myöhemmin dopingin takia.
* 4×400 metrin viestissä alun perin toiseksi ajalla 3.27,44 juossut Venäjän joukkue (Svetlana Pospelova, Natalja Nazarova, Ksenija Vdovina ja Tatjana Firova) hylättiin Firovan dopingkäryn takia, ja alun perin kolmanneksi ajalla 3.28,49 juossut Jamaikan joukkue (Bobby-Gaye Wilkins, Clora Williams, Davita Prendergast, Novlene Williams-Mills) hylättiin Wilkinsin dopingkäryn takia.
* Kuulantyönnön alun perin voittanut Nadzeja Astaptšuk (20,85) ja kolmanneksi sijoittunut Natallja Mih’nevitš (20,42) hylättiin myöhemmin dopingin takia.
* Seitsenottelussa alun perin kolmanneksi sijoittunut Tatjana Tšernova (4762) hylättiin myöhemmin dopingin takia.

## Mitalitaulukko

## Lähteet
* Tulokset WA 
* Mitalitaulukko WA 

### Viitteet

## Aiheesta muualla
Palkkasoturi (vuoden 2006 elokuva)

**Palkkasoturi** (*Mercenary for Justice*) on vuonna 2006 valmistunut yhdysvaltalais-eteläafrikkalainen toimintaelokuva, jonka ohjasi Don E. FauntLeRoy. Pääosissa esiintyvät Luke Goss, Steven Seagal ja Jacqueline Lord.

## Juoni
John Seeger (Steven Seagal) on kovan luokan palkkasoturi. Hän on saanut monia kunniamainintoja ja on hyvä työssään. Seeger kiristetään ottamaan vastaan eräs tehtävä, jossa tarkoituksena on vapauttaa erään asekauppiaan poika vankilasta. Lainkuuliaisena miehenä Seeger on aluksi vastahakoinen, mutta suostuu lopulta pakon edessä. Hän kuitenkin hangoittelee vastaan ja onnistuu kiristämään joukkojen välejä entisestään. Loppua kohden Seeger tekee omat radikaalit ratkaisunsa.

## Rooleissa

## Aiheesta muualla
*
Heksa ja Leksa

**Heksa ja Leksa** oli suomalainen viihdeohjelma, jonka päänäyttelijät olivat Heikki Kinnunen ja Leo Lastumäki. Sarjan sketseissä kolmantena pääosanäyttelijänä oli Milka Ahlroth. Sarjaa esitti MTV vuosina 1990–1991. Ohjelman käsikirjoitti Pertti Reponen ja ohjasi Hannu Seikkula.

## Aiheesta muualla
*
Attack Force

**Attack Force** on vuonna 2006 suoraan DVD:lle julkaistu toimintaelokuva, jonka on ohjannut Michael Keusch ja pääosassa esiintyi Steven Seagal.

## Juoni

Marshall Lawsonin menetettyä iskujoukkonsa odottamattomassa hyökkäyksessä, hän päättää itse kostaa tapahtuman. Lawson paljastaa armeijan peiteoperaation CTX Majesticin, joka on niin salainen, että hän päätyy itse armeijan tappolistalle mahdollisen salaisuuden paljastumisen vuoksi.

## Rooleissa

## Aiheesta muualla
* Traileri
Győző Kulcsár

**Győző Kulcsár** (8. lokakuuta 1940 – 19. syyskuuta 2018) oli unkarilainen miekkailija ja olympiavoittaja. Hänen aseenaan oli kalpa.

Kulcsár voitti Tokion 1964 olympialaisten kalpamiekkailun joukkuekilpailussa kaikki 20 otteluaan ja johdatti maansa ensimmäisen kerran tämän välineen olympiavoittoon – perinteisesti unkarilaiset olivat menestyneet säilällä. Henkilökohtaisessa kilpailussa Kulcsár ei Tokiossa vielä menestynyt, mutta neljä vuotta myöhemmin Méxicon 1968 olympialaisissa hän voitti kultaa sekä henkilökohtaisessa kilpailussa, jossa hän voitti 17 ottelua ja hävisi vain yhden, että joukkuekilpailussa. 

Münchenin 1972 olympialaisissa Kulcsár voitti joukkuekilpailussa jälleen kultaa ja sijoittui henkilökohtaisessa kilpailussa pronssille. Vielä Montréalin 1976 olympialaisissa hän sai henkilökohtaisen pronssimitalin, mutta joukkuekilpailussa Unkari jäi neljänneksi. 

Joukkuekilpailun maailmanmestaruuden Kulcsár voitti vuosina 1970, 1971 ja 1978. Henkilökohtaisessa kilpailussa hän ei päässyt MM-mitaleille.

Győző Kulcsárin veljenpoika Krisztián Kulcsár voitti kalvan maailmanmestaruuden Pietarissa vuonna 2007.

## Lähteet
* 
* 
* sports123.com: miekkailun arvokisatilastoja

### Viitteet
Urban Justice

**Urban Justice** on yhdysvaltalainen vuonna 2007 suoraan DVD:lle julkaistu toimintaelokuva. Elokuvan ohjasi Don E. FauntLeRoy ja pääosaa esittävät Steven Seagal ja Eddie Griffin.

## Juoni

Simon Ballister lähtee etsimään poikansa murhaajaa, joka ammuttiin ohi ajavan auton ikkunasta. Poliisien pitäessä sitä vain satunnaisena tapauksena, Simon muuttaa kaupungin pahamaineisimpaan jengien naapurustoon. Heti kulmille saavuttuaan hän tekee selväksi, että kaduilla vallitsee tästä lähtien uusi laki. Jengeillä on kuitenkin enemmän sotilaita, tulivoimaa ja kylmäpäistä asennetta, kuin mitä Simon on kohdannut valtion hämärissä operaatioissa vihollisen selustassa, eivätkä he luovuta saavuttamaansa valtaa helposti.

## Rooleissa

## Kuvaukset
Elokuva kuvattiin pääosin New Mexicossa, Albuquerquessa marras-joulukuussa 2006. Tuotantovaiheessa elokuva oli nimeltään *Once Upon a Time in the Hood*.

## Aiheesta muualla
* Elokuvan arvostelu Leffatykki.comissa
Westlife (albumi)

**Westlife** on irlantilaisen poikabändi Westlifen esikoisalbumi, joka julkaistiin Isossa-Britanniassa 1. marraskuuta 1999 ja Yhdysvalloissa runsas kuukausi myöhemmin.

Albumilta julkaistiin singleinä kappaleet *Swear It Again*, *If I Let You Go*, *Flying Without Wings*, *Fool Again* ja *Seasons in the Sun*, jotka kaikki nousivat Isossa-Britanniassa listakärkeen.
__notoc__
## Kappaleet

### Ison-Britannian julkaisu
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

### Yhdysvaltain julkaisu
# 
# 
# 
# 
# 
# 
# 
# 
# 
# 
# 
# 
# 

## Lähteet
Vincent Price

**Vincent Leonard Price, Jr.** (27. toukokuuta 1911 St. Louis, Missouri, Yhdysvallat – 25. lokakuuta 1993 Los Angeles, Kalifornia, Yhdysvallat) oli yhdysvaltalainen näyttelijä. 

Price opiskeli St. Louis Country Day Schoolissa ja Yalen yliopistossa. Hän oli nuoruudessaan kiinnostunut teatterista ja ryhtyi näyttelijäksi vuonna 1935. Hänen ensimmäinen elokuvaroolinsa oli vuonna 1938 elokuvassa *[[Toiminimi järjestää kaiken]]*.

Price tuli tunnetuksi lukuisten kauhuelokuvien tähtenä ja näytteli useimmissa Roger Cormanin Edgar Allan Poe -filmatisoinneissa. Price muistetaan myös roolistaan elokuvassa *[[Noidantappajat]]*, jossa hän esitti päähenkilö Matthew Hopkinsia.

Pitkän uransa jälkipuoliskolla Price ennätti saavuttaa suosiota muiden muassa kauhuelokuvarooleillaan. Uransa aikana hän toimi myös ääninäyttelijänä, ja hän jatkoi uraansa vanhuutensa päiville. Price näytteli puheosuudet Michael Jacksonin *[[Thriller]]*-albumin (1982) nimiraidalla. Myöhäisiin menestyselokuviin kuuluu *[[Saksikäsi Edward]]* (1990).

Price esiintyi urallaan myös paljon radiossa. Hänen tunnetuimpia radiosarjojaan on *The Saint* (*Pyhimys*), jossa hän esitti Simon Templaria vuosina 1947–1951 ja 1973–1974. Vuodesta 1983 alkaen hän teki kauhuantologiasarjaa *Price of Fear*.

Price kuoli 82-vuotiaana sairastettuaan emfyseemaa, keuhkosyöpää ja Parkinsonin tautia. Hänellä on tähti Hollywood Walk of Famella.

## Kulinaristi
Vincent Price oli myös tunnettu kulinaristi ja kirjoitti yhdessä Mary-vaimonsa kanssa kaksi keittokirjaa:
* *A Treasury of Great Recipes*, 1965 ja
* *Mary and Vincent Price's Come into the Kitchen Cookbook*, 1970.
Price nimettiin Kalifornian viinien kansainväliseksi lähettilääksi, ja esiintyessään Johnny Carsonin Tonight Showssa 21. marraskuuta 1975 hän valmisti kalaa astianpesukoneessa.

## Lähteet

## Aiheesta muualla

*
## Kirjallisuutta
*Raitio, Risto: ”Vinnie matkalla kauhuun, Vincent Price 100 vuotta osa 1”, *Filmihullu 3/2011.
*Raitio, Risto: ”Poe-tiikkaa korpinnaurun varjosta, Vincent Price 100 vuotta osa 2”, *Filmihullu 6/2011.
Zoltán Nemere

**Zoltán Nemere** (20. huhtikuuta 1942 - 6. toukokuuta 2001) oli unkarilainen miekkailija ja olympiavoittaja. Hänen aseenaan oli kalpa.

Nemere voitti kalpamiekkailun joukkuekilpailun olympiakultaa Tokiossa 1964 ja Méxicossa 1968. Ennen vuotta 1964 Unkari ei ollut voittanut yhtään olympiakultaa kalvalla – perinteisesti maan vahvin miekkailulaji on ollut säilä.

Henkilökohtaisen maailmanmestaruuden Nemere voitti Pariisissa vuonna 1965 sekä joukkuekilpailun maailmanmestaruuden Ankarassa 1970 ja Wienissä 1971.

## Lähteet
* 
* 
* sports123.com: miekkailun arvokisatilastoja
Mariusz Wlazły

**Mariusz Wlazły** (s. 4. elokuuta 1983 Wieluń, Puola) on puolalainen lentopalloilija. Hän pelaa Skra Bełchatówin joukkueessa Puolan liigassa, jonka riveissä hän on ollut lähes yhtäjaksoisesti vuosina 2003–2015. Wlazły on voittanut urallaan muun muassa Puolan liigan ja cupin. Puolan maajoukkueessa hän on saavuttanut MM-hopeaa vuoden 2006 kisoissa. Hän oli yksi kisojen parhaimmista hakkureista. Tällä hetkellä Wlazły on yksi Puolan valovoimaisimmista urheilutähdistä. Wlazly on tehnyt myös merkittävän paljon hyväntekeväisyyttä. Hän on naimisissa puolalaisen huippulentopalloilijan Paulina Drewiczin kanssa. Wlazłyn lempinimi on szampon (shampoo).

## Lähteet
István Kausz

**István Kausz** (18. elokuuta 1932 Budapest – 3. kesäkuuta 2020) oli unkarilainen miekkailija ja olympiavoittaja. Hänen aseenaan oli kalpa.

## Saavutukset urheilun saralla
Kausz osallistui olympialaisten kalpamiekkailuun kaksissa kisoissa. Roomassa 1960 ei vielä menestystä tullut, mutta Tokiossa 1964 hän oli mukana ensimmäisessä unkarilaisjoukkueessa, joka voitti olympiakultaa kalpamiekkailussa – perinteisesti maan vahvin miekkailulaji on ollut säilä.

Henkilökohtaisen maailmanmestaruuden Kausz voitti Buenos Airesissa vuonna 1962 ja joukkuekilpailun maailmanmestaruuden kotikaupungissaan Budapestissa 1959.

## Aktiiviurheilun jälkeen

Kausz toimi urheiluvuosiensa jälkeen ja jopa niiden aikana myös kirurgina. Hän jatkoi tätä työtänsä pitkälle eläkeikäänsä saakka. Kausz toimi Unkarin uintimaajoukkueen johtavana lääkärinä.

Kausz kuoli 87-vuotiaana 3. kesäkuuta 2020.

## Lähteet
* 
* 
* 
* sports123.com: miekkailun arvokisatilastoja

### Viitteet

## Aiheesta muualla
*
Anna Ottosson

**Anna Ottosson** (s. 18. toukokuuta 1976 Östersund) on ruotsalainen entinen alppihiihtäjä ja kaksinkertainen arvokisamitalisti, joka keskittyi pääasiassa suurpujotteluun.

Ottosson voitti olympialaisissa 2006 pronssia suurpujottelussa, mikä oli hänen siihen asti ainoa arvokisamitalinsa, kunnes hän voitti Åren MM-kotikisoista hopeaa joukkuekilpailusta. Ottosson voitti urallaan yhden maailmancupin osakilpailun: 23. tammikuuta 2000 Italian Cortina d'Ampezzossa. Hänellä on myös kuusi muuta palkintopallisijoitusta. Ottosson on 166 cm pitkä ja painaa 64 kg.

Hän ilmoitti lopettavansa uransa kauden 2006–2007 jälkeen.

## Lähteet
Douglas Wilmer

**Douglas Wilmer** (8. tammikuuta 1920 Lontoo – 31. maaliskuuta 2016 Ipswich, Suffolk) oli brittiläinen näyttelijä.

Wilmer opiskeli Stonyhurst Collegessa ja Royal Academy of Dramatic Artsissa. Hän teki lavadebyyttinsä vuonna 1945. Varhaisten elokuvien joukkoon lukeutui *Rikhard III* (1955).

Wilmerin elokuvia myöhemmiltä vuosilta olivat *[[Tohtori Fu Manchu – paholaisen palvelija]]* (1966), *[[Sinbad, merten sankari]]* (1973) ja *[[Sherlock Holmesin välkky veli]]* (1975).

## Lähteet

## Aiheesta muualla
*
Tamás Gábor

**Tamás Gábor** (24. huhtikuuta 1932 – 6. toukokuuta 2007) oli unkarilainen miekkailija ja olympiavoittaja. Hänen aseenaan oli kalpa.

Gábor osallistui olympialaisten kalpamiekkailuun kaksissa kisoissa. Roomassa 1960 Unkari jäi joukkuekilpailussa neljänneksi, mutta Tokiossa 1964 Gábor oli mukana ensimmäisessä unkarilaisjoukkueessa, joka voitti olympiakultaa kalpamiekkailussa – perinteisesti unkarilaiset ovat menestyneet säilällä.

Maailmanmestaruuskilpailuissa Gábor sai henkilökohtaisessa kilpailussa pronssia vuonna 1961 ja hopeaa vuonna 1962. Joukkuekilpailun maailmanmestaruuden voittaneeseen joukkueeseen hän kuului vuonna 1959.

## Lähteet

* 
* 
* sports123.com: miekkailun arvokisatilastoja
Robert Carradine

**Robert Reed Carradine** (24. maaliskuuta 1954 Hollywood – 23. helmikuuta 2026) oli yhdysvaltalainen näyttelijä. Hänen äitinsä oli Sonia Sorel ja isänsä näyttelijä John Carradine. 

Carradine näytteli muiden muassa elokuvissa *[[Sudenpesä (vuoden 1973 elokuva)|Sudenpesä]]* (1973), *[[Katkera paluu]]* (1978), *[[Voittamaton ykkönen]]* (1980), *[[Nörttien kosto]]* (1984) ja *Nynnyjen kosto II* (1987). Hän esiintyi 2000-luvulle tultaessa myös sarjassa *[[Lizzie McGuire]]*.

Carradine oli vuodesta 1990 naimisissa Edie Manin kanssa. Liitto päättyi eroon vuonna 2018. Yksi hänen lapsistaan on näyttelijä Ever Carradine. Robert Carradine kuoli itsemurhan seurauksena helmikuussa 2026.

## Lähteet

## Aiheesta muualla
*
Lennart Hyland

**Lennart Hyland** (24. syyskuuta 1919 – 15. maaliskuuta 1993) oli ruotsalainen tv-juontaja ja toimittaja, joka oli yksi suosituimmista ja tunnetuimmista persoonallisuuksista ruotsalaisen television historiassa. Hänen suurin menestyksensä oli *[[Hylands hörna]]*, joka oli alun perin radio-ohjelma ja joka siirtyi suosionsa takia vuonna 1962 SVT:lle, jossa sitä esitettiin vuoteen 1982 asti.

## Ura

Hyland aloitti toimittajana 16-vuotiaana paikallislehti *[[Tranås-Posten]]issa*, ja siirtyi pian värmlantilaiseen *[[Karlskoga Tidning]]iin*. Parin vuoden kuluttua hänet palkattiin kalmarilaiseen *[[Barometern Oskarshamns-Tidningen|Barometerniin]]*. Vuonna 1945 hän sai harjoittelijan paikan Ruotsin yleisradiosta, joka tuolloin oli nimeltään Radiotjänst. Hyland saavutti suosiota ohjelmillaan, joissa hän toimittajan ominaisuudessa meni työpaikoille kokeilemaan eri ammatteja. Hän myös haastatteli yhteiskunnan vähäosaisia, kuten kodittomia ja alkoholisteja, sekä selosti urheilutapahtumia yhdessä Sven Jerringin kanssa.

Vuosina 1951–1954 Hyland juonsi *Karusellen*-radio-ohjelmaa, jossa vieraili niin tunnettuja kulttuurihenkilöitä kuin tuntemattomiakin ihmisiä. Ohjelma oli Hylandin todellinen läpimurto koko kansan keskuudessa. Vuonna 1954 ohjelma siirtyi television puolelle. Hylandin tunnetuimmaksi tv-ohjelmaksi muodostui kuitenkin *Hylands hörna*, jota hän juonsi vuosina 1962–1982. Ohjelma oli amerikkalaistyylinen talk show. Vuosina 1977–1980 hän juonsi niin ikään Yhdysvalloista mallinsa saanutta aamuohjelmaa *Gomorron Sverige*.

## Muuta
Peter Karlssonin laulun sanat Den glider in ovat alun perin lähtöisin Hylandin suusta vuoden 1962 jääkiekon MM-kisoista, jolloin Nisse Nilsson teki voittomaalin Kanadaa vastaan (*Den glider in i mål! Den glider in i mål!*).

## Yksityiselämä
Hyland syntyi Tranåsissa, Smoolannissa. Hänet on haudattu Tranåsiin.

## Lähteet
Märkää asfalttia

**20 suosikkia – Märkää asfalttia** on Taneli Mäkelän kokoelma-albumi vuodelta 2001. Levy on osa *[[20 suosikkia]]* -kokoelmalevysarjaa.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Lähteet